Bluttbuch am Haff vum Geschichtsmusée vun der Stad Lëtzebuerg

260px|thumb|Am Oktober 2021.
D'Bluttbuch (Fagus sylvatica L. cv. purpurea) am Haff vum Lëtzebuerg City Museum huet wéinst hirem Alter an och der Plaz wou se stoung, zu de bemierkenswäerte Beem zu Lëtzebuerg gehéiert. Si gouf 1989 op der Lëscht vun de klasséierte Monumenter als nationaalt Monument agedroenSinner et al. 2002.

Bei Schantgesaarbechten am Haff goufen d'Wuerzele vun der Buch beschiedegt, wouvunner se sech net méi erhuele konnt.Schmit, J.-P. Schmit, 2023. Die ältesten Bewohner der Hauptstadt. Luxemburger Wort vum 28./29. Oktober 2023, S. 14.. Enn Mäerz 2022 gouf de Bam, well e bannendra faul war, aus Sécherheetsgrënn ewechgeholl."No Kritik wéinst ëmhaen: Rout Bich gesäit nach schéin aus, ass awer faul bannendran." rtl.lu, 28.03.2022..

D'Routbuch gouf duerno duerch eng jonk Lann ersat.

Beschreiwung
Op enger Héicht vu ronn 2 m ass en Ofsaz ronderëm de Stamm gelaf, deen doriwwer eraus däitlech manner déck war. Den Ofsaz ass do entstanen, wou d'Kroun op d'Ënnerlag geprafft gouf.

Ëm 2000 gouf um Stamm, op enger Héicht vun 1,30 m, en Ëmfang vu 5,25 m, bei enger Gréisst vun 22 m, gemooss. De geneeën Alter vum Bam ass net bekannt, kann awer, am Joer 2010, op ronn 150 Joer geschat ginn. Aner Aussoe schätzen en esouguer am Joer 2021 op 260 bis 300 JoerKranke Rotbuche, Stadt Luxemburg verliert einen ihrer ältesten Bäume, wort.lu 21. Oktober 2021.

2009 goufe Fruchtkierper vun engem Pilz, dem Flaache Lackporling (Ganoderma applanatum) op der Ënnerlag festgestallt
Luxemburger Wort vum 30 Mäerz 2022, S. 21; en Hiweis, datt dem Bam seng Ofwierkräfte geschwächt waren. 2017 huet de Stater Gemengerot decidéiert de Bam trotz senger Pilzkrankheet z'erhalenGemengerotssëtzung vum 30. Juni 2017. Luxemburger Wort vum 1./2. Juli 2017, S. 34.. Dës Decisioun ass awer am Oktober 2021 revidéiert ginn an d'Stad Lëtzebuerg huet matgedeelt, datt de Bam aus Sécherheetsgrënn misst gehae ginn. Dëst ass dunn Enn Mäerz 2022 geschitt.

 Literatur 
 Sinner, J. et al., 2002. Les arbres remarquables. Administration des Eaux et Forêts. Musée national d'histoire naturelle. 255 S. (Cf. S. 84-85, Text a Foto).

 Kuckt och
 Lëscht vun den nationale Monumenter an der Gemeng Lëtzebuerg
 Bemierkenswäert Beem zu Lëtzebuerg
 Aner bemierkenswäert Beem an der Stad Lëtzebuerg:
 Bluttbuch bei der Méchelskierch
Hobuch op der Kinnekswiss
Bam vum Prënz Jean (Käschtebam am Pescatore-Park)
Sequoiaen am Amaliepark
Buch am Péitrussdall, Bastioun Beck 
Nëssert am Konviktsgaart
Ginkgo op der Eecher Plaz

 Um Spaweck 

 Websäit vum Stater Geschichtsmusée

Kategorie:Bemierkenswäert Beem an der Stad Lëtzebuerg
Kategorie:Klasséiert Monumenter an der Gemeng Lëtzebuerg
Kategorie:Uewerstad